Dan l- artiklu jidher fil- ħarġa Lulju - Settembru 2010 ta' Zminijietna Il- parlament sar simbolu ta' duopolju stagnat . Bid- differenzi kollha tagħhom , il- Partit Nazzjonalista u l- Partit Laburista huma simili ħafna għal xulxin , u kemm il- darba jaqblu fuq numru ta' proposti , bħal , ngħidu aħna , meta l- parlamentari qablu li jgħollu l- penzjonijiet tagħhom stess . Jew meta l- PN u l- PL qablu li jeskludu lilhom infushom mill- liġijiet dwar id- data protection , biex b' hekk jistgħu iġibu informazzjoni personali ta' ċittadini Maltin . Wiehed jista' jsemmi ukoll is- sistema elettorali Maltija , li hi ddisnjata b' mod li żżomm id- dominanza taz- żewġ partiti l- kbar . U xi ngħidu għas- sistema Maltija dwar l- iffinanzjar tal- partiti , li m' hi xejn għajr forma ta' ħasil ta' flus li minna jibbenefikaw interessi kbar tan- negozju u politiċi . X' qed joffru l- PN u l- PL ? Il- Gvern Nazzjonalista jidher li mhux popolari , iżda b' xi mod jew ieħor kemm il- darba jirnexxilu jippreżenta lilu nnifsu bħala forza maqghuda , kemm fost il- parlamentari kif ukoll fost il- votanti tiegħu . Filfatt , kemm il- darba , Nazzjonalisti dizilluzi ma jivvutawx f' elezzjonijiet Ewropej jew lokali sabiex jagħtu messaġġ lill- partit tagħhom fil- ħin qabel l- elezzjoni ġenerali . Jew inkella jivvutaw għal kandidat ' ribell ' fi ħdan l- istess partit . Id- direzzjoni politika addottata mill- PN tgħaqqad valuri tradizzjonali ma prattiċi konsumeristici , appoġġ lin- negozjanti l- kbar u fl- istess ħin izzom forom ta' ħarsien soċjali . Ma naqbilx ma' din id- direzzjoni , iżda nirrikonoxxi li b' dan il- mod , il- PN s' issa irnexxielu jibni struttura ta' poter egemonika ibbażata fuq l- artikolazzjoni ta' l- identitajit kattoliċi u konsumeristici . B' hekk il- PN rebaħ appoġġ minn votanti ta' klassijiet u gruppi soċjali differenti . Ovjament , din iggid magħha kontradizzjonijiet li ta' spiss jikkaraterrizzaw lill- partiti Demo - kristjani . Bhal pendulu , l- politika Nazzjonalista ixxeqleb minn waħda favur suq soċjali għal waħda neo - liberali . Fl- aħħar snin , il- liberalizazzjoni , privatizazzjoni u żvilupp bla rażan ta' l- art ħallew impatti soċjali u ekoloġiċi f' pajjiżna . Il- Partit Nazzjonalista jista' jerga' jirbaħ l- elezzjoni li jmiss jekk tirkupra l- ekonomija . Izda jekk ikun fil- Gvern waħdu wara l- elezzjoni ġenerali li jmiss , nistgħu nanticipaw iktar arroganza , sfreġju ambjentli , politika konfessjonali u nuqqas ta' drittijiet ċivili u soċjali . Il- Partit Laburista m' huwiex aħjar . Bid- difetti kollha tat- tmexxija ta' Alfred Sant , il- mexxej preċedenti tal- PL irnexxilu jagħmel ċertu tibdi bħal meta naddaf il- partit mill- elementi vjolenti kif ukoll meta ipproġetta l- idea taċ- ċittadin meritokratiku . Izda taħt Sant il- PL għamel froġa fil- kampanja dwar sħubija fl- Unjoni Ewropea u fil- immanigjar ta' kunflitti interni . Il- proġett ta' Sant kien diga' riesaq lejn it- tmiem tiegħu fl- 1998 meta ħarġu fil- beraħ il- problemi ta' politika li tipprova tingħoġob ma' kulħadd . Taht Joseph Muscat , jidher li l- PL rega' mar lura għall- istrateġiji tal- 1996 – jiġifieri li jipprova jingħoġob ma' kulħadd . Izda kif qal tajjeb Peter Mayo f' diskussjoni riċenti dwar Gramsci , il- PL jista' jkun li qed jaddotta t- triq ta' ' alleanzi mhux f' posthom ' . Nemmen li l- istrateġiji Laburisti ser iwasslu għall- problemi kbar jekk il- PL jirbaħ l- elezzjoni ġenerali li jmiss u jkun fil- Gvern waħdu . X' ser jagħmel il- PL dwar il- wegħdiet kemm lill- kaċċaturi , nassaba kif ukoll lill- ambjentalisti ? Kif ser jipproċedi l- PL bil- popolizmu ambjentali li qed jipproġetta , meta l- istess partit ser ikollu quddiemu zviluppaturi kbar li qatt ma jikkritika ? Kif ser jintroduċi d- divorzju l- PL meta jaf li ' free vote ' ser iwassal għall- riżultat negattiv ? Kif ser jintroduċi d- drittijiet tal- LGBT ( omosesswali , bi - sesswali u trans - sesswali ) meta jilqa' fi ħdanu ultra - konservattivi li jagħmlu mistoqsijiet parlamentari tal- mistħija ? Kif ser jiffinanzja s- servizzi pubbli meta qed jitkellem favur tnaqqis tat- taxxi ? Kif ser jirrikonċilja l- ġustizzja soċjali mar- retorika li jissospendi l- Konvenzjoni ta' Ġinevra f' dak li għandu x' jaqsam ma' l- immigrazzjoni ilegali . Fil- qosor , kif jista' jirrikonċilja l- identita ' moderata' ma' dik ' progressiva' ? Partit jista' jirbaħ elezzjoni , iżda b' daqshekk ma jfissirx li bilfors ser iġib bidla soċjali progressiva . Izda fl- aħħar mill- aħħar f' Malta hemm massa kritika ta' votanti u kostitwenzi politiċi li verament iridu bidliet soċjali progressive ? Jew f' Malta l- iktar valur b' saħħtu hu dak fejn wieħed jippurtah l- iktar minn x' jiġri mill- bieb tiegħu il- ġewwa , bħal ma kien iddeskriva sew Jeremy Boissevain ? U l- pubbliku qed jingħata li jrid , jew irid dak li qiegħed jingħata , speċjalment f' sistema fejn id- duopolju taz- żewġ partiti l- kbar qed tikkontrolla ħafna mill- isfera pubblika ? Nistghu nibqgħu naċċettaw dan l- istagnar politiku ? L- ambjent sar protagonist fix- xena politika Maltija . Hemm ħafna modi kif wieħed jista' jħares lejn dan il- fenomenu . Per eżempju hemm min jemmen li hekk kif tevolvi s- socjeta , in- nies isiru iktar xjentifikament konxji ta' realtajiet ambjentali u għalhekk jieħdu l- passi neċessarji biex insalvaw il- pjaneta . Hemm ukoll min qed ibiegħ revizjonizmu storiku li qisu dawn l- aħħar snin twieled moviment ambjentalista minn vakum , u li qabel l- eroj tal- llum ma kien hemm xejn sinjifikanti f' dan il- qasam . F' Malta qed jiġi imbuttat ħsieb li issa kull partit politiku sar ' ambjentalista' u għalhekk , l- ambjent ġie depoliticizzat … . Qisu m' hemmx poltika fl- ambjent , għax hawn kunsens ġdid li flimkien insolvu l- problemi . Izda nemmen li l- istampa hija ħafna iktar kumplessa minn hekk . Fir- realta' , il- politika ambjentali teżisti , u hi infuenzata minn fatturi varji . Per eżempju , analiżi ta' kif taħdem il- MEPA tista' twassal għall- konklużjoni li l- istat u l- ekonomija huma dipendenti fuq xulxin . L- istat jippromwovi interessi ekonomiċi sabiex ikun hemm tkabbir ekonomiku , filwaqt li interessi ekonomiċi bħall- dawk ta' kumpaniji kbar jeħtiegu l- appoġġ ta' l- apparat ta' l- istat sabiex jisfruttaw l- ambjent u b' hekk jagħmlu l- profitti . Dan jista' jinkludi affarijiet bħall- għoti ta' permessi , bini ta' infrastruttra bħal toroq u komunikazzjoni u anke ' eżenzjonijiet fiskali fost oħrajn . Fatturi oħrajn li jinkludu l- politika ambjentali jinkludu kriżijiet ambjentali bħal per eżempju żieda fit- tniggiż u mard ; kif ukoll fatturi oħra bħas- sħubija ta' Malta fl- Unjoni Ewropea ; l- influenza ta' Ministri partikolari f' Gvernijiet speċifiċi ; l- appoġġ popolari għall- protezzjoni ambjentali ; il- kapacita' organizattiva u teknika ta' l- istat ; u l- influenza ta' movimenti bħall- NGOs ambjentali u partiti politiċi . Dan kollu għandu jiġi analizzat f' kuntest ta' struttura globali kapitalista u ta' opportunitajiet fejn jinħoloq diskors ġdid dwar l- ambjent fi sferi pubbliċi bħall- media . Jigifieri , teżisti djalettika bejn l- istrutturi ekonomiċi , soċjali u ekoloġiċi , u r- realtajiet li jippreżentaw ( per eżempju li z- żejt m' huwiex infinit ) u l- kapacita' tal- bniedem li jinterpreta u joħloq kuxjenza u diskors dwar kif inħarsu lejn kwistjonijiet ambjentali . Minkejja li l- NGOs ambjentali jisthoqilhom kull ammirazzjoni u appoġġ , fl- aħħar mill- aħħar l- impatt tagħhom għandu l- limiti tiegħu . Il- partiti politiċi l- kbar xorta għandhom relazzjonijiet intimi ma kumpaniji kbar u interessi ekonomiċi , li jeżerċitaw influenza u pressjoni fuq id- decizzjonijiet u l- istrateġiji tal- partiti . Certi kumpaniji huma saħansitra dejjem fil- Gvern , anke jekk konsistentament jiksru l- liġijiet u r- regoli ambjentali u jagħmlu xalata mill- fondi pubbliċi . Barra minn hekk teżisti l- kwistjoni ta' istituzzjonalizazzjoni . Hawnhekk , għaqdiet igawdu minn riżorsi ta' l- istat u jipparteċipaw b' mod akbar fit- teħid ta' decizzjonijiet ta' l- istat dwar politika ambjentali . Izda fl- istess ħin , jista' jkun li għaqdiet ' jinbelgħu ' fil- proċess u jkollhom jagħmlu kompromessi kbar biex ma jitilfux dak li ggwadanjaw . F' dan il- kuntest li wieħed jista' jara r- rwol essenzjali ta' Alternattiva Demokratika fl- isfera politika Maltija . Jekk l- AD tisparixxi , mhux biss jieħdu gost l- interessi li jibbenefikaw mill- qerda ambjentali , iżda ukoll jiddghajfu l- NGOs ta' l- ambjent . Dan għaliex , il- Partiti l- kbar ma jibqax ikollhom il- biza' li ser jitilfu l- vot ambjentalist għall- AD . Peress li z- żewġ partiti l- kbar jippruvaw jogħġbu lill- Alla u x- xitan fl- istess ħin , m' hemmx daqshekk differenza fuq politika ambjentali , u għalhekk m' hemmx biża li xi NGO ser tibda tappoggja lil partit kbir ieħor b' mod distint . Fl- istess ħin , f' kuntest bi - polari ta' blu u aħmar , kull meta xi NGO tibda tagħmel azzjoni kontra l- Gvern preżenti , ser tibda tidher li hi alleata tal- partit ta' l- oppożizzjoni , li jipprova jaħtaf kull opportunita' kontra l- gvern tal- ġurnata . Dan żgur li ma jriduhx numru ta' NGOs li jridu jidhru ' indipendenti ' u ' awtonomi ' minn kull partit politiku . Ghalhekk , jista' jkun li fuq medda ta' żmien , NGOs jibdew jirtiraw minn azzjonijiet pubbliċi , ma jmurx jiccapsu ma naħa jew oħra . Ghal darb ' oħra , jissaħħaħ il- poter tal- klassijiet dominanti li qed jeqirdu l- ambjent . Minghajr l- AD , l- NGOs ta' l- ambjent jitilfu l- ' bargaining power ' tagħhom . Ma tibqax teżisti t- theddida tal- vot l- aħdar . Minghajr ma nneħħi l- mertu ta' fatturi oħra bħal dawk imsemmijin iktar kmieni f' dan l- artiklu , irrid nenfasizza li kienet it- theddida tal- vot l- aħdar li wasslet għal bosta kompromessi ambjentali li għamel il- Gvern Nazzjonalista f' dawn l- aħħar snin . Pass il- quddiem li qed naraw fl- influenza u tal- NGOs tista' fl- aħħar mill- aħħar twassal għal żewġ passi lura fl- impatt reali tal- politika ekoloġika … u għal din ir- raġuni biss hemm il- ħtieġa politika li Alternattiva Demokratika' tibqa topera fil- vojt politiku li jeżisti . Vojt li jeżisti mhux biss fil- qasam ambjentali , iżda wkoll f' oqsma soċjali u ta' drittijiet ċivili . Dan huwa l- vojt radikali li jeħtieġ li jintela b' proġett ġdid għall- Alternattiva Demokratika . Sa dan it- tant , fuq nota inqas analitika iżda iktar urġenti , nappella lil dawk li jemmnu li Alternattiva Demokratika għandha tibqa' timmilita fil- kamp politiku Malti , u li tkun attiva għall- ġustizzja soċjali , ġustizzja ambjentali u drittijiet ċivili , sabiex jagħti donazzjoni lill- partit . Dan jista' jsir permezz ta' ċekk lil : Alternattiva Demokratika , c / o Greenmantle , 36 Triq l- Għarbiel , Swieqi SWQ 3251 , jew donazzjonijiet / ' standing orders ' fil- kont tal- Bank of Valletta 40015056960 . Kelliem għall- Izvilupp Socjali u Ekonomiku , Alternattiva Demokratika L- Orizzont , 25 ta' Frar 2009 Il- kontroversja tal- iżvilupp propost ħdejn il- Kon - Katidral ta' San Ġwann ingħatat prominenza kbira minn bosta aġenziji ta' midja Maltija . Minkejja li jien minix favur l- iżvilupp propost , minix se nidħol fil- mertu ta' dan , għax nemmen li diġà smajna u qrajna biżżejjed dwar il- każ . Li nixtieq nagħmel hu li nagħ ­ mel analiżi qasira tal- impatt politiku tal- kwistjoni . Fuq naħa kien hemm il- Gvern Nazzjonalista u l- Fondazzjoni tal- Kon - Katidral ta' San Ġwann , li permezz ta' fondi tal- Unjoni Ewropea , ippromwovew dan l- iżvilupp . Fost oħrajn , huma kellhom l- appoġġ ta' Din l- Art Ħelwa . Fuq in- naħa l- oħra kellek għaqdiet tal- ambjent bħal Flimkien għall- Ambjent Aħjar u kif ukoll il- Partit Laburista u l- Alternattiva Demokratika . Kien hemm ukoll bosta opinjonisti , akkademiċi u attivisti li opponew il- proġett . Iżda fuq kollox , jidher li kien hemm ukoll nies prominenti fi ħdan il- Partit Nazzjonalista , saħansitra fost il- Membri tal- Parlament . Il- Partit Laburista kien se jressaq mozzjoni parlamentari kontra l- proġett iżda f' daqqa waħda , il- Prim Ministru Law ­ rence Gonzi ħabbar li l- proġett se jitwarrab . X' wassal għal din id- deċiżjoni ? Fil- midja tressqu numru ta' analiżi dwar dan . Analiżi tipika ­ ment partiġġjana irraġunat li l- Prim Ministru xamm li għandu opożizzjoni kbira kontrih u b' mod opportunist għamel ' u - turn ' biex isalva wiċċu . Analiżi iktar kawta u apolo ­ ġetika qalet li din kienet rebħa tal- moviment ambjenta ­ lis ­ ta li rnexxielu jqajjem kux ­ jenza dwar il- proġett , u li b' mod demo ­ kratiku , il- Gvern sema' lill- poplu . Hemm min forsi ħalla l- entużjażmu jiġri bih u ħaseb li kien se jaqa' l- Gvern minħabba l- Kon - Katidral ta' San Ġwann . Bħallikieku Membru Parlamen ­ tari żagħżugħ huwa daqshekk kamikaże li lest li jwaqqa' l- Gvern u fl- istess ħin jidfen il- futur politiku tiegħu nnifsu . L- opinjoni tiegħi hi li kien hemm sinteżi ta' bosta pres ­ sjonijiet li flimkien wasslu għar- riżultat . Il- Partit Laburista u l- Alternattiva Demokratika dehru iktar viċin il- vuċi popolari . Għaqdiet tal- ambjent irnexxiel ­ hom jipproduċu diskors li seraq ix- xena fuq il- midja . U xi mem ­ bri parlamentari riedu jagħtu messaġġ li leħinhom għandu jiġi rrispettat . Fl- istess ħin , il- Prim Ministru għamel il- kalkoli politiċi tiegħu u biddel id- deċiżjoni tiegħu . Iktar milli ' u - turn ' , jien nikkun ­ sidra din bħala waħda mir- raġunijiet għaliex il- Partit Nazzjonalista jibqa' jirbaħ l- elezzjonijiet … għax f' dawn l- aħħar snin għaraf iktar jimxi maż- żminijiet , minkejja l- kon ­ tra ­ dizzjonijiet kbar li jeżistu f' dan il- partit li jlaqqa' nies tan- negozju u tal- intrapriża ma' ħaddiema ; Konservattivi Katto ­ liċi ma' żgħażagħ liberali , u saħansitra profeti tal- Kapita ­ liżmu Neo - liberali ma' Pro ­ gressivi oħrajn li għal xi raġuni jew oħra ma jassoċjawx ruħhom max- Xellug Malti . Fil- verità kien hemm alleanza li wasslet għar- rebħa ta' San Ġwann . Iżda din l- alleanza kienet waħda spontanja u mhux waħda organizzata formalment , tant li xi protagonisti ma riedux jassoċjaw ruħhom ma' gruppi li kienu fuq l- istess naħa tagħhom . Xi għaqdiet bħal Flimkien għall- Ambjent Aħjar dejjem isostnu li ma jistgħux jaħdmu ma' partiti politiċi . Filwaqt li nirrispetta u nif ­ hem din il- pożizzjoni , fl- istess ħin nistaqsi : kieku ma kienx hemm l- involviment ta' partiti politiċi ħomor , ħodor u saħansitra blu , kien jintlaħaq dan ir- riżultat ? Filwaqt li napprezza l- fehma ta' ambjentalisti bħal Astrid Vella li huma konxji ħafna tal- " indipendenza " tagħhom , fl- istess ħin ma nara xejn ħażin li jkun hemm alleanzi ċari bejn għaqdiet non - governattivi u partiti politiċi . Mhux qed ngħid li l- għaqdiet għandhom ikunu xi satelliti tal- partiti . Minflok , għandu jkun hemm relazzjoni ta' rispett reċiproku u djalettika bejn iż- żewġ naħat , fejn kemm il- partiti u l- għaqdiet jiggwa ­ danjaw minn ħidma flimkien . Irridu jew ma rridux , rebħiet fuq kwistjonijiet speċifiċi dejjem jinvolvu xi alleanzi bejn gruppi differenti . Il- politika tal- eremiti ma tistax iġġib bidliet soċjali . Kelliem għall- Izvilupp Socjali u Ekonomiku - Alternattiva Demokratika L- Orizzont 19 ta' Novembru 2008 Prosit lill- unjins tal- ħaddiema li ngħaqdu f' demostrazzjoni kontra l- impożizzjoni tal- kontijiet tad- dawl u l- ilma ! Prosit lill- General Workers ' Union li ħadet l- ewwel pass u lill- unjins l- oħrajn kollha li wrew maturità politika kbira billi laqgħu l- istedina tal- GWU . Din id- deċiżjoni storika , għandha sservi bħala xprun għal iktar alleanzi progressivi , fosthom il- ħolqien ta' Trade Unions Council , li jservi bħala vuċi kollettiva tal- ħaddiema iżda li fl- istess ħin ikun magħmul minn unjins distinti . Jista' jkun hemm alleanzi progressivi oħrajn ukoll , bil- parteċipazzjoni ta' movimenti bħal dawk progressivi , xellugin u ekoloġisti . Iżda qabel ma nħallu l- entużjażmu jiġri bina , tajjeb li npoġġu l- affarijiet f' kuntest . Mhux se nitkellem dwar il- partiġġjaniżmu li għad għandu forza qawwija f' pajjiżna . Dwar dan naħseb li m' hemmx ħafna xi nżid ma dak li jintqal kemm il- darba fl- isfera pubblika . Nixtieq nitkellem dwar il- kuntest soċjali kumpless u frammentat ta' żminijietna , fejn jeżistu bosta identitajiet , u r- relazzjoni ta' dan mal- alleanzi politiċi . Filwaqt li fis- soċjetà hemm fatturi komuni bħall- klassi soċjali , sess u razza , hemm differenzi partikolari bejn nies b' identitajiet differenti . Waħda tista' tkun ħaddiema , iżda jista' jkun ukoll ħaddiema ġo uffiċċju , feminili , mhux daqstant reliġjuża , u qed tipprepara għaż- żwieġ . L- identità tagħha tista' tvarja sew minn ta' ħaddiema jew ħaddiem ieħor b' karatteristiċi differenti , ngħidu aħna ta' xi ħadd li hu reliġjuż sew . Għalhekk , l- identità hija tassew kumplessa , u ma tistax tiġi spjegata b' termini simplistiċi u monolotiċi . Meta wieħed iħares lejn l- identità b' dan il- mod , ikun diffiċli li wieħed jassumi li hemm xi identità privileġġjata . Għalhekk , forza politika u soċjali progressiva li tixtieq tkun rebbieħa għandha tħares 'l barra u tappella għall- identitajiet u ideoloġiji varji , u kultant kontradittorji , fis- soċjetà . Il- lemin politiku rnexxielu jagħmel dan . Nagħti żewġ eżempji ta' gvernijiet li damu għal snin twal fil- poter f' soċjetajiet demokratiċi . Il- Gvern Konservattiv Ingliż bejn l- 1979 u l- 1997 irnexxielu jgħaqqad identijajiet u ideoloġiji bbażati fuq il- kunċett ta' suq ħieles iżda stat b' saħħtu fejn tidħol il- moralità u l- ordni . F' Malta , il- Gvern Nazzonalista mill- 1987 'il quddiem irnexxielu jżewweġ l- identità Kattolika ma' dik konsumerista . Fiż- żewġ każijiet , gvernijiet differenti appellaw għas- sens komun ta' żminijiethom , u bnew forza egemonika bil- kunsens ta' gruppi soċjali differenti . Iżda l- ebda egemonija m' hi eterna , u għal kull forza dominanti hemm forza li tirreżisti u li tistinka għall- bidla soċjali . Teżisti tama għal soċjetajiet iktar ugwali u ġusti . Bidla rebbieħa u b' saħħitha għandha tappella għall- identitajiet u l- ideoloġiji popolari , billi tuża diskors li jgħaqqad u li jmur lil hinn mill- interessi dojoq u partikolari ta' kull identità jew forza politika jew soċjali . L- alleanzi jkunu verament integrati , u mhux alleanzi tal- konvenjenza . Jekk identità jew forza politika tipprova timponi l- interessi tagħha b' mod li tinjora l- identitajiet ta' ħaddieħor , dan inaqqas iċ- ċans li jkun hemm alleanzi ma' forzi oħrajn , anke iżgħar , li huma meħtieġa għall- bidliet soċjali . Għalhekk , nemmen li x- xogħol tal- forzi progressivi huwa li jartikolaw diskors u strateġji inklussivi , diskors li jirrispetta l- identitajiet u tradizzjonijiet ta' forzi politiċi u soċjali differenti , iżda li jipprova jibni fuq dak li hemm komuni bejn l- identitajiet varji . Dan bilfors jirrikjedi kompromessi mill- forzi varji . Iżda aħjar tagħmel kompromess u timxi ċentimetru milli twebbes rasek u tibqa' fejn int ! Hawnhekk , tajjeb li jiġi emfassizzat li hu probabilment impossibli li toħloq forza rebbieħa li togħġob lil kulħadd . Kull ' aħna' jirrikjedi l- ' huma' , u għalhekk , l- antagoniżmu politiku u soċjali huma permanenti f' kull sitwazzjoni soċjali . Il- forzi progressivi għandhom għażliet importanti quddiemhom . Ikun żball kbir li jiġi użat diskors li hu 'l bogħod mill- aspirazzjonijiet varji tan- nies . U jkun żball ikbar jekk wieħed jassmui li hemm xi vuċi u verità waħda biss fis- soċjetà . Ejja nibnu fuq il- pożittiv li ħareġ s' issa … . Kontribuzzjoni f' suppliment ta' It- Torca ( 5-10-08 ) f' għeluq il- 65 anniversarju tal- GWU . Hekk kif il- General Workers ' Union qiegħda ticcelebra l- annivesarju tagħha tajjeb li wieħed ifakkar il- kisbiet ta' din l- unjin għall- klassi tal- ħaddiema . Bizzejjed wieħed isemmi li din l- unjin kienet protagonista fil- kostruzzjoni tal- welfare state Malti , liema welfare state għen biex il- ħaddiema Maltin ikollhom dinjita' u jirbħu bosta drittijiet . Izda f' din il- kontribuzzjoni jien nixtieq niffoka fuq il- futur tal- GWU , speċjalment jekk il- GWU għandha tibqa' mutur ewlieni għall- kisbiet tal- ħaddiema f' Malta . Il- General Workers ' Union għandha taddatta għall- bidliet ekonomiċi , politiċi u soċjali f' Malta , liema tibdil għandu impatt qawwi fuq id- dinja tax- xogħol . L- ekonomija Maltija ghadejja minn tibdil qawwi fejn fost affarijiet oħra , qed jikbru l- oqsma tas- servizzi u fejn il- manifattura m' għandiex id- dominanza li kellha xi snin ilu . Il- klassi tal- ħaddiema għadha teżisti bħala klassi universali , u jeżisti sfruttar kbir f' oqsma varji , speċjalment fix- xogħol prekarju li qiegħed jiżdied . Izda fl- istess klassi hemm pluralita' sħiħa ta' kategoriji soċjali u ta' xogħolijiet partikolari . Hemm ħaddiema full - time fis- settur pubbliku u oħrajn fis- settur privat . Hemm ħaddiema part - time u oħrajn fuq kuntratt . Hemm ħaddiema żgħażagħ u oħrajn anzjani . Hemm maġġoranzi bħall- ħaddiema irġiel , iżda hemm ukoll minoranzi kbar bħall- ħaddiema nisa , u oħrajn żgħar bħall- ħaddiema omosesswali , transesswali , ex - priġunieri u b' dizabilita' . Unjin li għandha appell popolari , għalhekk , għandha tagħraf dawn ir- realtajiet strutturali bil- għan li l- ugwaljanza u l- inklużjoni soċjali ikunu fuq l- aġenda soċjali tal- pajjiż flimkien ma' prioritajiet ekonomiċi bħall- produttivita' . Izda jeżistu wkoll realtajiet li għandhom x' jaqsmu ma' l- percezzjonijiet u l- aspriazzjoni ta' l- individwi . F' soċjetajiet moderni , in- nies huma influenzati minn ideologiji dominanti li jimbottaw stili ta' hajja bħall- konsum . Izda fl- istess ħin , l- individwi huma riflessivi u kapaċi jagħmlu l- għażliet tagħhom . Il- ħaddiema jista' jkollhom interessi komuni , iżda dan ma jfissirx li l- ħaddiema huma ta' fehma waħda . Ricerka socjologika f' Malta turi li n- nies ihalltu valuri ' materjalisti ' u dominanti bħall- paga u s- sigurta ma' dawk ' post - materjalisti ' bħad- drittijiet ta' l- individwu u l- għażla , u fejn fl- istess persuna , l- identita' tal- ħaddiema hija identita' waħda fost oħrajn , li jinkludu ukoll identitajiet li għandhom x' jaqsmu ma' konsum , politika , familja , twemmin , u oħrajn . Ghalhekk , unjin li tappella għall- masses ta' ħaddiema ma' tistax tassumi li kull ħaddiem għandu l- istess aspirazzjonijiet . Fiz- żminijiet tal- llum , l- unjins għandhom sfida biex jgħaqqdu l- interess kollettiv tal- ħaddiema mal- aspirazzjonijiet individwali ta' kull ħaddiem . Apparti r- realtajiet socjologici li semmejt hawn fuq , nixtieq nitkellem ukoll dwar għażliet politiċi li l- GWU għandha quddiema . Nahseb li l- Unjin għandha tkun miftuħa iktar għall- pluraliżmu politiku , kemm fi ħdanha kif ukoll fir- relazzjonijet esterni tagħha . L- eżiġenzi politiċi tal- llum huma differenti minn dawk tas- sebgħinijiet , fejn soċjetajiet moderni huma karatterizzati minn diversita' ikbar fis- socjeta' ċivili . Politikament , dan qed jiġi rappreżentat mill- fatt li żdiedu bosta għaqdiet u movimenti li jitkellmu fuq temi bħall- ekoloġija u drittijiet ċivili . Hawn min jaħseb li temi bħall- dawn forsi m' humiex relatati max- xogħol . Izda altru minn hekk ! Jekk wieħed jitkellem dwar l- ekoloġija , malajr jara x' relazzjoni hemm max- xogħol , f' affarijiet bħall- ħolqien ta' impjiegi f' oqsma bħall- enerġija . Hija xi ħaġa ta' l- iskantament kif f' pajjiżna għandna ħaddiema ta' sengħa u klima Mediterranja , iżda m' għandiex produzzjoni ta' solar panels ! L- ekoloġija hija relatata max- xogħol ukoll f' affarijiet immedjati bħall- prezz li qed iħallsu l- ħaddiema għall- konsum ta' l- elettriku u mad- dħaħen u perikli oħra li jiffaċċjaw ta' kuljum il- ħaddiema . Fuq ta' l- ewwel , tajjeb li jiġi emfasizzat , li per eżempju , s- surcharge għandu jippenalizza l- ħela u mhux il- konsum bażiku . Dan huwa qasam li l- GWU verament missha tidhol għalih sabiex jinstabu soluzzjonijiet kemm immedjati kif ukoll iktar fit- tul għal xogħol u kwalita' ta' hajja aħjar tal- ħaddiema . Ghalhekk tajjeb li jiġu mixtqarra l- possibilitajiet ta' alleanzi ma' għaqdiet attivi f' dan il- qasam . Jehtieg ukoll li l- GWU tiggieled il- percezzjoni li għandha xi rabta privileġġjata mal- Partit Laburista . Ma rridx ninftiehem ħażin . Kif diga' ghedt , il- Moviment tal- Haddiema bena l- welfare state Malti fis- sebgħinijiet , fost kisbiet kbar oħra . Izda żbalji saru ukoll , u z- żwieġ bejn l- Unjin u l- Partit inħall , avolja kultant jidher li xorta hemm relazzjoni intima . Il- pożizzjoni li kienet ħadet l- Unjin fil- kwistjoni ta' sħubija ma' l- UE hija xhieda ta' dan , u l- unjin tilfet xi kredibilita' minħabba ma kategoriji ta' nies li huma iktar ' awtonomi ' mill- politika tradizzjonali . Ghalhekk , filwaqt li nara xi ħaġa naturali li unjins u partiti tax- xellug ikunu alleati ma' xulxin f' kwistjonijiet varji , dan m' għandux ifisser li l- partijiet għandhom ikunu qishom struttura waħda monolitika . Tajjeb ukoll li l- GWU tinvolvi ruħha iktar f' alleanzi globali , speċjalment meta Malta hija membru ta' l- UE . Jekk l- ekonomija u l- interessi ta' l- industrija qed jaħdmu b' mod globali , allura l- istess għandu jsir f' dak li għandu x' jaqsam ma' l- interessi tal- ħaddiema . Kien hemm każijiet meta l- Unjin għamlet dawn it- tip ta' alleanzi , iżda tajjeb li dawn ikunu iktar organiċi u konsistenti . Il- ħaddiem Malti għandu x' jigwadanja minn dan kollu ! Izda dan m' għandux ifisser li l- politika nazzjonali tintesa ! U hawnhekk wieħed bilfors irid isemmi sfida kbira li għandha quddiema mhux biss il- GWU , iżda kull unjin oħra f' Malta – il- ħolqien ta' Trade Union Council . Sabiex l- interessi u d- drittijiet tal- ħaddiema jistgħu jiġu promossi permezz ta' moviment kollettiv , u mhux permezz ta' unjins li ħafna drabi huma karatterizzati minn firda . L- unjins lesti jkollhom kuraġġ u jaħdmu għal dan il- għan ? Tajjeb ukoll li l- GWU tinvolvi ruħha iktar f' proposti f' affarijiet bħall- edukazzjoni u t- taħriġ tal- ħaddiema , sabiex jiġi żgurat li filwaqt li dan iseħħ sabiex il- ħaddiema jaddattaw għar- realtajiet tal- llum , l- istess ħaddiema jiġu żgurati li jkollhom dinjita' . Il- ħaddiema huma protagonisti u mhux numri ! Minn qalbi nawgura futur mill- isbaħ lill- General Workers ' Union , u lill- ħaddiema , fil- ħolqien ta' socjeta' aħjar . It- Tnejn 3 ta' Marzu 2008 Wasalna fl- aħħar ġimgħa tal- kampanja elettorali u tmur fejn tmur u tiltaqa' ma' min tiltaqa d- diskors jaqa fuq min se jirbaħ din l- imbierka elezzjoni ġenerali . GAETANO MICALLEF iltaqa' mas- socjologu MICHAEL BRIGUGLIO biex jitkellem miegħu dwar dan iz- żmien li jiġi darba kull ħames snin imma miegħu jġib ukoll tensjoni u firda li ftit naraw bħalha fil- kumplament tas- sena . Zmien il- kampanja elettorali jġib miegħu ċertu tensjonijiet . Kemm taħseb li dan huwa dovut għall- fatt li f' Malta hawn żewġ partiti biss li huma kbar u għalhekk għandek nofs Malta fuq naħa u n- nofs l- ieħor fuq naħa oħra ? Fil- kultura Maltija jeżisti ċertu duwaliżmu bejn il- partiti politiċi . Imma din mhux fil- politika biss narawha . Narawha wkoll fil- każini fejn għandek irħula b' każin ta' qaddis u każin ta' qaddis ieħor . Allura għandek dan il- kunċett ta' " aħna " u " huma " . Imma dan jinstab f' pajjiżi oħra . Jinhass iktar f' pajjiza għax pajjiż żgħir . Dan id- duwaliżmu narah l- essenza tal- politika . Fil- politika għandek ix- xellug u l- lemin anke jekk mhux kulħadd jammetti li huwa xellugi jew lemini . U allura bil- fors li għandek naħa jew oħra anke jekk forsi ma tkunx konxju . Jista' jkun ukoll li hawn ansjetà mhux minħabba d- duwaliżmu imma għax hemm ħafna nies , irrispettivament mill- kulur politiku tagħhom , li qed jibżgħu li l- hajja tagħhom ħa tmur għall- agħar jekk jibqa' dan il- gvern jew jekk jinbidel . Fil- politika bil- fors ħa jkun hemm kunflitt bejn l- ideologiji . Din l- idea li qisu hawn xi politika għal kulħadd ma naqbilx magħha . Ma tistax togħġob lil Alla u lix- xitan fl- istess ħin . Kif tħares lejn il- fatt li f' ħafna pajjiżi barranin il- gvern huwa iffurmat minn koalizzjoni u mhux minn partit wieħed ? Mhux kull pajjiż li fih hemm koalizzjoni huwa l- istess . Per eżempju l- Italja , minħabba l- ħafna partiti fil- gvern , jispiċċa li dan jaqa' kull tant żmien . Imma mbagħad għandek pajjiżi oħra fejn il- koalizzjonijiet kienu stabbli . Fil- Ġermanja dik bejn is- Socjal Demokratici u l- Hodor damet tmien snin . F' pajjiżi oħrajn hemm koalizzjonijiet bejn Kommunisti u s- Socjal Demokratici . Imma fl- aħħar mill- aħħar fil- koalizzjonijiet xorta hemm lenti ideoloġika fihom . Fl- Italja waqa l- gvern tant kemm kien hemm partiti differenti li ma setgħux jaqblu fuq kollox . Il- kelma koalizzjoni " per se " ma narahiex li tagħmel sens . Trid taraha fil- kuntest tal- pajjiż u l- kultura tiegħu . Fil- Kenja se jkun hemm koalizzjoni … imma għax hemm in- nies jinqatlu kuljum . Ghandek ċerti pajjiżi li togħġobhom l- idea tal- koalizzjoni … f' oħrajn le . F' Malta ħafna nies jivvutaw għal partit u mhux għal ieħor mhux skond il- manifest elettorali tiegħu imma għax il- familja tagħhom iżżomm ma' dak il- partit . Kemm taħseb li dan ixekkel lill- individwu milli jkun liberu li jivvota lil min jidhirlu huwa l- aħjar partit ? In- numru ta' nies li jivvutaw skond il- familja tagħhom huwa sostanzjali . Huwa ovvju li din ixxekkel lill- votant għax forsi inti jogħġbok partit imma l- familjari jghidulek allaħares tivvotalhom . Imma mbagħad jista' jkun hemm familji li għandhom ċertu lealtà lejn partit għax forsi dak il- partit tahom dinjità . Jista' jkun hemm ħaddiema li huma leali lejn il- Partit Laburista għax fil- gvernijiet ta' Mintoff tas- snin 70 beda l- " welfare state " u allura għandhom lealtà lejh għax tahom xi ħaġa . Hemm żewġ tipi ta' pressjoni fil- familja … kemm dik li akkost ta' kollox trid tivvota lill- partit li trabbew fiha , ħaġa li ma naqbilx magħha , u dik li għandha x' taqsam mal- valuri . Imma ma naħsibx li kulħadd jivvota skond il- familja . Hemm min jivvota anke minħabba x- xogħol għax jaħseb li jekk ikun hemm gvern jew ieħor ix- xogħol tiegħu huwa iktar garantit . Per eżempju , qabel ir- referendum dwar l- UE kien hemm ċertu ' employers ' li kitbu lill- ħaddiema tagħhom biex jivvutaw iva . Anke jekk hawn ħafna jħossu li għandhom ikun leali lejn il- " partit tal- familja " , iktar ma jgħaddi z- żmien iktar naħseb li n- nies qed ikunu riflessivi dwar lil min għandhom jivvutaw . Fl- istess waqt min il- familja tiegħu żżomm ma' partit u huwa jżomm ma' ieħor jiġi ittimbrat bħala gakbin . Ma naħsibx li dan hu ġust . Fl- aħħar mill- aħħar bniedem għandu dritt jivvota lil min irid . Imma jien nistaqsi wkoll : l- individwu dejjem jivvota għall- interessi tiegħu ? Haddiem li jivvota partit li fil- gvern 'il ħin kollu jgħaddi liġijiet kontra l- ħaddiema ma nsejjaħlux gakbin . Imma żgur mhux qed jivvota għall- interessi tiegħu . Fis- snin 80 fl- Ingilterra kien hemm il- gvern ta' Margaret Thatcher … l- iktar gvern kontra l- ħaddiema li qatt kien hemm fil- pajjiż . Zmantella ħafna industriji u għadda ħafna liġijiet kontra l- ħaddiema … imma Thatcher xorta waħda ġabet ħafna voti mill- ħaddiema ! Kien hemm ħafna ħaddiema Ingliżi li fl- opinjoni tiegħi ivvutaw kontra l- interessi tagħhom . F' Malta din naraha wkoll . Jekk għandna l- proċess ta' privatizzazzjoni u liberalizzazzjoni għaddej , ħaġa li ma tantx qed tiġi diskussa fil- pubbliku , u hawn ħaddiema li lesti jivvutaw għal dawn l- affarijiet qed jirrealizzaw x' inhuma l- konsegwenzi ? Min- naħa l- oħra hemm min jivvota għall- interess purament tiegħu u ma jagħtix każ dawk ta' ħaddieħor . Per eżempju hija ċara li f' Malta hawn kwistjoni ta' l- għoli tal- hajja . Ħadd ma jista' jiċħadha . Imma forsi inti tiġi taqa' u tqum għax għandek paga għolja u allura tiġi titmellaħ mill- hajja ta' ħaddieħor . Jew tixtieq li tiġi liberalizzata l- liġi tal- kera , għax forsi għandek proprjetà li qed tinkera bil- ftit , u tiġi taqa u tqum li l- liberalizzazzjoni fil- liġi tal- kera tista' taffettwa n- nies u jkun hemm min jista' jispiċċa bla saqaf fuq rasu . Li hu żgur li ma naqbilx li bniedem għandek tghajjru traditur għax wara xi 20 sena jivvota partit iddeċieda li jivvota lil partit ieħor . Ghaliex taħseb li t- tielet partit qatt ma qabad ? Hemm ragunijet legali , soċjali u politiċi għal dan il- fattur . L- ewwelnett il- liġi elettorali ma taħdimx favur it- tielet partit għax irid iġib 17 fil- mija f' distrett mentri jekk iġib 10 fil- mija fil- pajjiż kollu xorta mhux se jikseb siġġu . Ara fl- elezzjoni għall- Parlament Ewropew għandhom iktar ċans . Hemm ukoll fatturi ekonomiċi . Survejs socjologici li saru matul is- snin juru li l- votant Malti jagħti l- ikbar importanza lill- valuri materjali bħax- xogħol u sigurtà . Hafna nies meta jivvutaw jagħmlu dan għal raġunijiet materjali . Per eżempju , iridu serħan tal- moħħ li x- xogħol tagħhom ħa jibqa' garantit . Jew li t- taxxi mhux se jogħlew . U jekk l- iktar ħaġa importanti hija s- sigurtà materjali , jiġifieri l- flus fil- but u x- xogħol , iktar ħa tivvota għal partit kbira li għandu ċans ikbar ikun fil- gvern milli tirriskja u tivvota għal partit żgħir . Jista' jkun ukoll li l- partiti z- żgħar mhux jagħżlu l- issues tajbin . Per eżempju tal- liġi tal- kera ta' l- AD hija issue li tappella għal ħafna nies ? Jew meta l- AN qalet li ħa tagħlaq ċentru miftuħ f' Ħal Balzan kemm hawn nies li b' din il- proposta ħa jieħdu 'l partit bis- serjetà ? . Jista' jkun ukoll li l- partiti z- żgħar mhux jokkupaw ċerti spazji . Fl- Ewropa hemm partiti li b' mod ċar huma xellugin jew lemin . F' Malta qed tigri din il- ħaġa ? Fuq ix- xellug hawn partiti li qed jokkupaw spazju li jeżisti ? Fl- opinjoni tiegħi le . Fuq il- lemin forsi imma lanqas naraha b' mod ċar . U mbagħad għandek il- fattur tal- mezzi tax- xandir . Specjalment il- mezzi tax- xandir ta' l- istat li jiddiskriminaw kontra l- partiti z- żgħar minħabba r- regoli tagħhom . Per eżempju l- Awtorità tax- Xandir iddeciediet li l- partiti z- żgħar m' għandhomx spazju fuq TVM … mhiex illegali imma lanqas m' hi moralment ġusta . In- numru tal- " floating voters " qed jiżdied . Imma kemm taħseb li verament huma nies liberi li minn elezzjoni għal oħra jivvutaw skond min iħossu li qed joffri l- aħjar politika ? Jew iktar huma Laburisti u Nazzjonalisti moderati ? Il- kwistjoni tal- " floating voaters " teżisti . Hawn min hu moderat u jivvota skond min fl- opinjoni tiegħu huwa l- aħjar partit f' dik l- elezzjoni partikolari . Fl- aħħar elezzjoni ġenerali deher ċar li għadd kbir ta' " floaters " qablu mal- proġett ta' l- UE anke jekk huma Laburisti . Jien inħobb inħares lejn il- mezzi tax- xandir . U nistaqsi : il- media indipendenti tħares lejn il- partiti bl- istess mod ? Hu l- mod kif il- ġurnali , partikolarment dawk tal- lingwa Ingliża , iħarsu lejn proposti tal- partiti . F' din l- elezzjoni osservajt li kull proposta li ħareġ biha l- Partit Laburista l- media indipendenti kollha staqsew mistoqsijiet li ma staqsewhomx lill- partiti l- oħra . Ħadd ma staqsa lill- PN biex jgħid kemm se jiġu jiswew il- proposti tiegħu . Ħadd ma staqsa lill- AD kemm l- effetti soċjali tal- liġi tal- kera ? Ħadd ma staqsa lill- AN l- effett soċjali bil- proposti fuq l- immigrazzjoni . Mhux qed ngħid li l- media indipendenti , dik li l- iktar jaqraw il- " floaters " , hija Nazzjonalista . Imma nara ċertu preġudizzju lejn ċertu politika li ġejja mill- qasam tax- xellug . Lanqas m' hu qed ngħid li l- " floaters " jivvutaw purament x' tghidilhom il- media imma jekk din kontinwament tistaqsi ċerti mistoqsijiet lil ċertu grupp u lill- ieħor le tħalli ċertu impatt ħa tħalli . M' għandi xejn , per eżempju , kontra Bondi + imma meta tara kif il- programm janalizza l- proposti ta' ċertu partit u ta' ieħor m' hemmx bżonn tkun la " floater " u lanqas socjologu biex tinduna l- bias fejn hu . Barra minn hekk hemm xi ħaġa oħra importanti imma li ma tantx tissemma … il- votanti l- ġodda . F' din l- elezzjoni ġenerali se jkun hemm mas- 27 , 000 . Skond John Lane , socjologu Amerikan li ilu janalizza l- elezzjonijiet lokali għal ħafna snin , l- iktar fattur importanti f' elezzjoni ġenerali huwa proprju huma . L- ewwelnett għax għandek numru kbir tagħhom u t- tieni għax ma jiftakrux ċertu issues tas- snin 80 u 90 . Hafna votanti żgħażagħ jew huma apolitici jew ċertu affarijiet ma jiftakruhomx u għalhekk wieħed irid jara l- partiti x' qed joffru lill- votanti ġodda . Jafu jkunu huma li jiddeterminaw fejn se xxaqleb l- elezzjoni li jmiss .